Annu nou (1)

Un’ater’annu benit a sa vida,
perdet su viver meu un’ater’annu.
Ogni die su pesu est pius mannu,
pius difficultosa sa essida.

Puru s’anima ancora intimorida
dae sas duras iras de s’affannu,
subra su mal’antigu e i su dannu
bramat sa festa sua fiorida.

Pro cussu t’ido enner’annu nou
pienu d’isperanzia serena
ca s’omine d’isperos est cuntentu.

Non ti dimando grazias nè prou,
iscansami si podes calchi pena,
ca troppu in su passadu nd’hapo tentu.